สังคมข่าวหุ้นนิวส์เวฟ
ดัชนีตลาดหุ้นไทยปิดการซื้อขายอยู่ที่ 1,331.93 จุด ปรับเพิ่มขึ้น 6.14 จุด พ่วงด้วยมูลค่าการซื้อขายเฉียด 4.3 หมื่นล้านบาท
25 ก.พ. 2559

ดัชนีตลาดหุ้นไทยปิดการซื้อขายอยู่ที่ 1,331.93 จุด ปรับเพิ่มขึ้น 6.14 จุด พ่วงด้วยมูลค่าการซื้อขายเฉียด 4.3 หมื่นล้านบาท 
*****  เมื่อวานรายย่อยสาดขายสุทธิกระจาย 2,378 ล้านบาท ตามด้วยบัญชีบริษัทหลักทรัพย์ที่เทขาย 73 ล้านบาท ส่วนฝั่งเข้าซื้อสุทธิต่างชาติสอยเก็บ 1,362 ล้านบาท และสถาบันซื้อจำนวน 1,088 ล้านบาท
****** เริ่มด้วยหุ้นแรกวันนี้ขอเลือก SPA เพราะทำผลประกอบการได้ดีเกินกว่าที่หลายฝ่ายคาดไว้  
******  โดยงบปี 58 ฟาดกำไรไป 106 ล้านบาท โตขึ้นทะลัก 220% ทำกำไรทุบสถิติเลยแหละ
****** ขณะที่โบรกฯ ยังคงมองต่อโอกาสเติบโตของธุรกิจสปาเพื่อสุขภาพ ยังคงแข็งแกร่ง รับผลบวกยอดใช้บริการที่ยังหนาแน่น ถึงได้เคาะราคาเป้าหมายไว้เหนือระดับ 10 บาท มีอัพไซด์เหลือให้เล่นได้อีกบาน
****** อีกหุ้นที่เซอร์ไพรส์โตก้าวกระโดด JWD ที่มาแบบเหนือเมฆ ด้วยการซัดกำไรปี 58 แน่น 333 ล้านบาท เพิ่มขึ้นจากปีก่อนทะลุ 100%
****** แรงหนุนทำให้ JWD กำไรแกร่ง คือ ภาพรวมธุรกิจโลจิสติกส์ที่มีอยู่ในมือขาขึ้นยกกลุ่ม
****** อย่างรายได้ทั้งปีทำได้เกิน 2,300 ล้านบาท แล้วยังคุมต้นได้ดียิ่งขึ้น และล่าสุด D/E ยังเหลือต่ำแค่ 0.9 เท่า สะท้อนถึงโครงสร้างฐานะการเงินที่ดีขึ้นตามลำดับ
****** นอกจากนี้ JWD ยังเคาะจ่ายทั้งหุ้นปันผล อัตรา 10 หุ้นเดิมต่อ 7 หุ้นปันผล ควบเงินสดอีก 3 สตางค์ กำหนดขึ้น XD ภายใน 4 พ.ค.นี้
****** ดังนั้น ใครจะซื้อ JWD เพื่อรับปันผลต้องเข้าซื้อให้ถูกวัน ไม่งั้นอดแน่นอน ย้ำอีกครั้งต้องเข้าเก็บก่อน XD วันที่ 4 พ.ค.เท่านั้น * และแล้ว PTT ถึงเวลาปรับตัวลงจนได้ หลังจากวิ่งบวกร้อนแรงมาร่วม 6-7 วันติดต่อกัน
* *****เมื่อวานปิดลบ 258 บาท ปรับลงไปกว่า 1% มูลค่าการซื้อแน่นถึง 2,514 ล้านบาท
****** ที่จริงแล้ว PTT ในงวดปีนี้ถือว่าน่าสนใจนะ แต่ยังคงเหมาะสำหรับลงทุนระยะกลาง-ยาวเท่านั้น
****** เพราะถึงแม้เทรนด์ราคาน้ำมันปัจจุบันยังไม่ฟื้นตัว แต่ก็เริ่มเห็นโอกาสที่กลุ่มผู้ผลิตน้ำมันรายใหญ่จะเปิดทางเจรจาปรับลดกำลังผลิตเพื่อดันราคาน้ำมันกันแล้ว
****** ที่สำคัญด้วยฐานกำไรในปี 58 ที่ทำไว้ได้ค่อนข้างต่ำหลายไตรมาส เรียกได้ว่า ภาพของการฟื้นตัวของ PTT จะได้เห็นแบบต่อเนื่องและจะช่วยผลักดันราคาหุ้นนั่นเอง
****** ขณะที่ PTTEP ระยะสั้นยังคงเลือก “ขายสถานเดียว” เนื่องจากพื้นฐานยังคงมีความเสี่ยงสูง โดยเฉพาะราคาน้ำมันที่ต่ำมากในปีก่อน จะมาสร้างเอฟเฟ็กต์ต่อราคาขายในปีนี้เอาเรื่อง
***** ที่สำคัญราคาหุ้นในกระดาน 66.50 บาท ยังถือว่า เต็มมูลค่าเมื่อกับราคาเป้าหมายเฉลี่ยที่โบรกฯ เคาะไว้แถว 57 บาท จึงมีแนวโน้มที่จะโดนขายทำกำไรติดต่อกัน
****** มาต่อด้วยหุ้น PLANB ล่าสุดงวด 2 วันทำการที่ผ่านมา เท่ากับดิ่งลงไปแล้วรวมกว่า 5%
***** ดังนั้น จึงนับเป็นจุดที่ปรับตัวลงมามากแล้วพอสมควร และถือเป็นโอกาสดีเข้าเก็บหุ้น
***** ส่องเทรนด์ปีนี้  PLANB ยังคงแกร่ง และมีโอกาสทำกำไรธุรกิจสื่อเอาต์ดอร์โตสวนกระแส ราคาเป้าหมาย 7 บาท อัพไซด์ 21% เล่นได้ทั้ง “เก็งกำไร-ซื้อลงทุน”
****** ปิดท้ายด้วยหุ้นปันผลสูง SC จ่ายปันผล 18 สตางค์ ดีดออกมาเป็นดิวิเดนด์ยีลด์มากถึง 5.6%
***** นี่ขนาดหุ้นบวกติดมาแล้วถึง 3 วันทำการ แต่ดิวิเดนด์ยีลด์ยังรักษาฐานสูงเกินระดับ 5% ไว้ได้
****** ราคาเป้าหมาย 4 บาท ที่โบรกฯตั้งไว้ จึงเท่ากับมีอัพไซด์เหลืออีก 25% แหม เด่นทั้ง “อัพไซด์-ดิวิเดนด์ยีลด์” ขนาดนี้ น่าลองหยิบไปพิจารณากันดูนะ ******